2025eko Bizkaiko Bertsolari Txapelketa

**2025eko Bizkaiko Bertsolari Txapelketa** irailaren 28tik eta abenduraren 20an bitartean jokatu zen.  Finala abenduaren 20an jokatu zen Bilboko Casilla pabiloian eta Aitor Etxebarriazarraga atera zen txapeldun.

Txapelketak bi fase izan zituen: lehen fasean, 2023ko finalaurrekoetan kantatu zuten bertsolariek zuten parte hartzeko eskubidea, eta horiei Udabarria bertsotan programan sailkatutakoak gehitu zitzaizkien. 

Txapelketaren bigarren fasean, lehenengo fasean sailkatutako bertsolariei, 2023ko Bizkaiko Txapelketako finalean parte hartu zutenak batu zitzaien. 

Nerea Ibarzabal Salegi aurreneko txapeldunak txapelketan ez parte hartzea erabaki zuen.

Arantza Plaza Zamorak jantzi zion txapela irabazleari.

## Parte-hartzaileak 
### Bertsolariak 
### Gai-jartzaileak 
### Epaileak 
## Lehen fasea 
30 bertsolari lehiatu ziren, 6 bertsolariko 5 saiotan banandurik. Irabazle bakoitza zuzenean pasatu zen hurrengo fasera, eta gainerakoek aurrera egin zuten puntuazioaren arabera.

### Kanporaketak: Udazkeneko kanporaketak 
#### Urduliz 
Urdulizeko saioa lehen kanporaketa izan zen. 2025eko irailaren 28an jokatu zen Urdulizeko Kultur Etxean eta Aitor Bizkarrak irabazi zuen saioa, finalaurrekoetarako zuzenean sailkatuz. 

Gai-jartzailea: Beñat Vidal Gurrutxaga

#### Lekeitio 
Lekeitioko saioa bigarren kanporaketa izan zen. 2025eko urriaren 4an jokatu zen Ikusgarri Zineman eta Txaber Altubek irabazi zuen finalaurrekoetarako sailkatuz. 

Gai-jartzailea: Idoia Anzonandia Kareaga

#### Mungia 
Mungiako saioa hirugarren kanporaketa izan zen. 2025eko urriaren 5ean jokatu zen Olalde Aretoan eta Unai Mendiburuk saioa irabazi zuen finalaurrekoetarako sailkatuz. 

Gai-jartzailea: Jon Amezaga Fernandez

#### Galdakao 
Galdaoko saioa laugarren kanporaketa izan zen. 2025eko urriaren 11an jokatu zen Torrezabal Kultur Etxean eta Irune Basagoitik saioa irabazi zuen finalaurrekoetara zuzenean sailkatuz.

Gai-jartzailea: Begoñe Olabarria Astobiza

#### Getxo 
Getxoko saioa bostgarren kanporaketa izan zen. 2025eko urriaren 12an jokatu zen Muxikebarri Aretoan eta Ibai Amillategik irabazi zuen finalaurrekoetara zuzenean sailkatuz.

Gai-jartzailea: Leire Garatxena Larrabe

### Lehen Faseko Sailkapena 
## Finalaurrekoak - 1. buelta 
Finalerdiak bi txandatan jokatu ziren. Hiru saio lehen kanporaketan eta beste bi bigarrenean. Azken sailkapena bi txandetako emaitzen baturarekin zehaztuko da.

Finalaurrekoetako lehen kanporaketan 18 bertsolari lehiatu ziren, 6tik 3 saiotan. Finalerdi bakoitzeko irabazlea zuzenean pasatu zen bigarren txandara, eta gainerakoek puntuazioaren arabera egin zuten aurrera.

### Zeanuri 
Zeanuriko saioa bigarren faseko lehenengo saioa izan zen. 2025eko urriaren 26an jokatu zen Ibarreta pilotalekuan eta Aitor Bizkarrak irabazi zuen saioa hurrengo bueltarako sailkatuz.

Gai-jartzailea: Beñat Vidal Gurrutxaga

### Abadiño 
Abadiñoko saioa bigarren faseko bigarren saioa izan zen. 2025eko azaroaren 2an jokatu zen Abadiñoko Probalekuan eta Aitor Etxebarriazarragak irabazi zuen saioa hurrengo bueltarako sailkatuz.

Gai-jartzailea: Igor Menika Bengoetxea

### Barakaldo 
Barakaldoko saioa bigarren faseko hirugarren saioa izan zen. 2025eko azaroaren 9an jokatu zen Lasesarre Kiroldegian eta Xabat Galletebeitia gailendu zen, bigarren bueltarako sailkatuz.

Gai-jartzailea: Idoia Anzorandia Kareaga

## Finalaurrekoak - 2. buelta 
### Bermeo 
Bermeoko bigarren bueltako lehenengo saioa izan zen. 2025eko azaroaren 15ean jokatu zen Artza Frontoian eta Aitor Bizkarra gailendu zen.

Gai-jartzailea: Leire Garatxena Larrabe

### Markina-Xemein 
Markina-Xemeineko saioa bigarren bueltako bigarren eta azken finalaurrekoa izan zen. 2025eko azaroaren 22an jokatu zen Uni Frontoian eta Txaber Altube atera zen garaile.

Gai-jartzailea: Zihara Enbeita Gardoki

### Sailkapena 
## Finala 
### Bilbo 
2025eko abenduraren 20an jokatu zen La Casillan eta Aitor Etxebarriazarraga gailendu ziztzaion Onintza Enbeitari buruz burukoan, puntu erdiko eskaseko aldearekin.

Gai-jartzaileak: Idoia Anzorandia Kareaga eta Igor Menika Bengoetxea

## Txapelketako puntuazio onena lortu duten bertsoak 
**Zortziko handia**. Aitor Bizkarra 140.50 pt. Bermeoko finalurrekoan. 

Gaia: Ibai eta Txaber, herri bereko biztanleak zarie. Zuon herriko mendietan parke eoliko bat ipiniko dabela enteratu zarie. Ibai, zuk, ezinbesteko albokalte legez onartzen dozu. Aitor ez dago prest hori onartzeko.

**Zortziko txikia**. Onintza Enbaita 178.50 pt. Bilboko finalean.

Gaia: Aitor eta Onintza Bizkaiko Bertsolari Txapelketako finalistak zarie. Aurten Bizkaiko Bertsozale Elkarteak, oholtza gaineko elkarren arteko konfiantza, zaintza eta segurtasuna bultzatzeko, mintegi bat antolatu dau finalistakaz. Dinamizatzaileak binaka jartzeko eskatu deutsue, konfiantza lantzeko ariketa bat egiteko. Zuei, batera tokatu jatsue. Aitor, dinamizatzaileak binaka deutsue zuk zure burua atzera bota behar dozula eta Onintzak eutsiko deutsula. Aitor, atzera bota lurrean amaitu dozu.

**Hamarreko Txikia.** Jone Uria 139.50 pt. Zeanuriko finalaurrean.

Gaia: Aitor tabernaria zara eta Jone auzo alkarteko kidea. Aitor, zuk urtero apaindu izan dozu taberna Halloweeneko motiboakaz. Jonek esan deutsu Gaba Baltza ospateko jaia antolatuko dabela auzoan eta proposatu deutsu taberna euskal tradizinoko jai honegaz lotutako apaingarriakaz girotzea.

**Puntu erantzunak.** Aitor Bizkarra eta Xabat Galletebeitia 144.50 pt. Bilboko finalean.

Gaiak: 

1. Minbiziak ez dauko kolore larroxa 2. Izan inurrirena da iturru lana 3. Apurtu behar doguz horrenbeste tabu.

1 Guggenheim barik ondo bizi da Urdaibai 2. Balkoietatik kendu geinke banderola 3. Halandabe turista asko inguruan 

**Hamarreko txikiak.** Aitor Etxebarriazarraga 156.50 pt. Bilboko finalean. 

Gaia: Jone eta Aitor lagun bi zarie. zuen kuadrillan datorren astean Euskalgintzaren Kontseiluak deitutako ekitaldian parte hartzeko plana egiten zabizie. Jone, Aitorrek esan deutsu kuadrillakoak ekitaldiera joateko prest egoten dirala beti, baina nekatuta dagoala hizkuntzarekiko daukien jarreragaz

**Bakarka.** Aitor Bizkarra 159.00 pt. Bilboko finalean.

Gaia: Aitor, familia aberats batean jaio eta hezi zara. Gaur herentziari uko egitea erabaki dozu.

**6ko motza**. Txaber Altube 144.50 pt. Markina-Xemeingo finalaurrean.

Gaia: Imanol eta Txaber dendari bi zarie. Imanol, Txaberrek esan deutsu, Black Friday dala-eta saltoki handiek egiten daben kanpainari aurre egitek, berak b(er)e beherapenak egingo dauazala egunotan.

**Iparragirre.** Jone Uria 139.50 pt. Zeanuriko finalaurrean.

Gaia: Jone eta Oihana nerabeak zarie denboratxua daroazue alkarregaz urteten. Lehenengoz narrutan egiteko geratu zarie gaur. Alkarren ondoan zagozie, urduri, nondik hasi ez dakuzuela.

**Koplak.** Txaber Altube 92.50 pt Markina-Xemeingo finalaurrean.

Gaia: Txaber ihes gela scape room bateko arduraduna zara. Jone harro-harro sartu da, berak segituan asmatuko dauala eta. Denbora aurrera doa, eta lehenengo pista be ez dau topau ondiño.

**Ganbara**. Aitor Etxebarriazarraga 155.00 pt. Bilboko finalean.

Gaia: Begietara begiratu eta holan esan deutsu: onena zara!

## Babesleak 
Bizkaiko Bertsolari Txapelketaren babesleak:
* Bizkaiko Foru Aldundia
Bizkaiko Bertsolari Txapelketaren udal babesleak:

Bizkaiko Bertsolari Txapelketaren laguntzaileak: 

## Erreferentziak 
## Kanpo estekak 
* https://www.bertsozale.eus/
* https://www.bertsoa.eus/